ตั้ง "พระนาย" เป็นผอ.ศอ.บต.ส่วนความคืบหน้าในการแก้ไขปัญหาชายแดนภาคใต้นั้น ม.ร.ว.ปรีดิยาธร เทวกุล รองนายกรัฐมนตรีและ รมว.การคลังแถลงผลการประชุม ครม.ว่า ที่ประชุมเห็นชอบแต่งตั้งให้นายพระนาย สุวรรณรัฐ ผู้ว่าฯ นนทบุรี มาเป็นรองปลัดกระทรวง และดำรงตำแหน่งผู้อำนวยการศูนย์อำนวยการบริหารจังหวัดชายแดนภาคใต้ (ศอ.บต.) ซึ่งในวันที่ 1 พฤศจิกายน นายพระนาย จะปฏิบัติหน้าที่เป็น ผอ.ศอ.บต.ทันทีม.ร.ว.ปรีดิยาธรกล่าวว่า ความรู้ความสามารถของนายพระนายถือว่าชัดเจน แต่คำว่ามีบารมีหรือไม่นั้น ทุกคนก็บอกว่ามีบารมี แต่ก็ต้องรอการพิสูจน์ฝีมือสักพักหนึ่งก็คงจะเห็นเอง เรื่องมีบารมีนั้นตอบยาก ต้องขอเวลาสัก 1 เดือน ก็จะเห็นว่ามีบารมีหรือไม่มี ทั้งนี้ ในที่ประชุม ครม.ไม่มีใครสอบถามในเรื่องดังกล่าว เพราะชื่อของนายพระนายได้มีการพูดคุยและปรึกษากันมาพอสมควรแล้ว จนมีความเห็นว่ามีความเหมาะสมที่สุดแล้วจึงเสนอให้แต่งตั้ง
ใครคือผอ.ศอ.บต.ส่วนความคืบหน้าในการแก้ปัญหาชายแดนภาคใต้ 
ม.ร.ว.ปรีดิยาธร เทวกุล